LidanRubinov/Halacha-QA huggingface dataset:
שאלה: הרבי והרב שך: כיצד יתכן שתנועה כמו חסידות ליובאויטש, אשר מקרבת כ"כ הרבה יהודים לשמירת תורה ומצוות, תוכפש בצורה מזעזעת למדי ע"י אדירי תורה ליטאיים? אומרים משם הרב שך "שחב"ד זו הכת הכי קרובה ליהדות" - בהנחה שיש דברים בגו, איך יכול לומר אדם כרב שך דבר כזה על תנועה שבראשה היה עומד רבי מ"מ שניאורסאהן, המפורסם בתורה, בחסידות, במידות ואהבת ישראל (שלא להזכיר את כל המופתים)? כמו"כ נאמר משמו של אותו צדיק שהרב עדין שטיינזלץ הוא אפיקורס!! על מוסדות התורה מקור חיים (בארץ ובעולם) שהקים הרב שטיינזלץ קשה לומר שהם נובעים מצד של כפירה ח"ו! מדוע אנשים כבעל התניא ור לוי יצחק הוחרמו (במקרה הטוב) ע"י הגר"א? בגדול, אני נמשך מאוד לתורת החסידות - בין היתר בזכות הגדולה שהיא מגלה בכל אחד מישראל - אך אינני יכול להתחבר ממש לדרך זו כשעולות בראשי ההתבטאויות החריפות של גאוני התורה. מה עלי לעשות?
תשובה: המחלוקת בין המתנגדים לחסידים זו מחלוקת לשם שמיים. אלה מדגישים את לימוד התורה והקיום בפועל ואלה מדגישים את הכוונה. צריך לקחת מכל שיטה את המעלות שלה ו"מיניה ומיניה יתקלס עילאיה", לשאוף להיות גדול בתורה וגדול בחסידות.
שאלה: מותר להתרים תוך לחץ?: בשבוע שעבר התקיים יום התרמה ל"עזר מציון" בערוץ שבע. אני שמעתי שהתקשר יהודי שרצה לתרום סכום מסויים בשקלים וברדיו אמרו לו שיתן את אותו סכום אבל בדולרים - כאילו בצחוק. (היהודי הזה הסכים) והיו עוד כמה מקרים שניסו להעלות את הסכום של התרומה על ידי קצת צחוקים וכו. השאלה שלי היא א. האם אין בזה הלבנת פנים שאולי היהודי הזה מתבייש לא להסכים כשכל המאזינים שומעים? וב. האם אין בזה איזה מידה של גזל - שהוא לא התכוון לתרום את הסכום הזה אלא סכום הרבה יותר קטן. בכבוד רב, ו
תשובה: כל מי שמצלצל ביום ההתרמה ומבקש לעלות לשידור או שמעלים אותו לשידור תוך תיאום מראש מודע לכך שיהיה עליו לחץ להוסיף על התרומה ועל מנת כן הוא עולה לשידור. מי שאינו רוצה לעלות לשידור אינו מחויב בכך ועל כן אין בזה הלבנת פנים ולא גזל.
שאלה: למה ה  בנה 2 עולמות?: זמן קצר מטריד אותי ואני לא מצליח להבין למה ה ברא שני עולמות? ה נתן לאדם הראשון להיות בגן עדן, למרות שהוא ידע מהתחלה שהאדם הראשון סופו לעולמנו? היה אפשר שה היה שם אותו בעולם הזה וזהו, למה לסבך הכל?
תשובה: לשאלתך החשובה יש תשובה בשתי רמות. האחת היא עקרונית חינוכית והשניה עניינית. לשאלות בסיגנון "למה ה' עשה?" תהיה התשובה "ככה, כי זהו רצונו!". אם נוסיף ונשאל "מדוע?" תהיה התשובה "לא יודע, לא מבין! אני האדם הקטן לא יכול להקיף את הגיון של מעשי ה'". צריך להזהר שהיחסים בין בורא לנברא לא ישתבשו וצריך להזהר כשנכנסים לחכמת הבריאה שהיא גבוה מעל גבוה שלא לטשטש את היחסים הנכונים. בכל זאת, ממה שאני קצת מסוגל להבין, ואני יודע שאני לא מבין הכל, אני בהחלט יכול לנסות להסביר וזוהי כבר התשובה העניינית. האדם הגיע לעולם הזה על מנת לרכוש בזכות ולא בחסד את כרטיס הכניסה שלו לעוה"ב וכיון שעוה"ב זה עולם של קרבת אלוהים גבוהה מאוד האדם קיבל עולם של עבודה בו יזכה להגיע לדרגה גבוהה בעולם הבא (בהתאם לעבודתו בעוה"ז). כניסתו של האדם לגן עדן, חטאו, גירושו ובעצם מאז ואילך מסבירים את מציאות חייו של האדם הקרוץ חומר ועלול לנפילה אך גם לגדולה. עולמנו הוא זה המבחין אם נצליח בע"ה או ח"ו לא. להרחבה בעניין זה כדאי ללמוד את שני ספרי רמח"ל "דרך ה' ", ו"אמונות ודיעות" שעוסקות בבניה של הבנה מסודרת בעניין זה. מומלץ לעשות זאת בשיעורים. הרב משה אליה
שאלה: לימוד תורה בלי כיפה?: אני עובדת במשמרות ארוכות עם בחור, עבודה שכוללת "שעות בהייה" רבות. אני לומדת מתוך ספר בחלק מהזמן הזה. לעיתים אני גם משתפת את העובד השני ולפעמים הוא סתם שואל אותי כל מיני שאלות שיש לו בהלכה. מאחר ושנינו חייבים להיות שם בין כה וכה חשבתי שעדיף שנדבר בדברי תורה ולא סתם (מה שקורה) אבל אני מניחה שיש כאן 2 בעיות שהוא בלי כיפה וה"לימוד המעורב". לפי מה שהוא אומר לי הוא בעל זיקה חזקה בנתיים אני מדברת איתו ככה מה אני צריכה לעשות? (אם זה שייך, אני פנויה והוא לא).
תשובה: עדיף לעסוק בדברי תורה מאשר בדברים בטלים. לימוד "מעורב" אינו גרוע יותר משיחה "מעורבת". את יכולה לבקש ממנו לחבוש כיפה בשעה שעוסקים בדבר שבקדושה. אך כל עוד אין לו כיפה אין מניעה עקרונית לדבר אתו בדברי תורה. כי הדבר עדיף משיחת חולין. אך עצם התופעה שאיש ואישה נמצאים יחד במשמרת אחת זמן רב ויש להם פנאי לשיחות ממושכות אינה רצויה. עצתי לך למצוא דרך למנוע את המצב הלא רצוי הזה.
שאלה: ישעיהו ליבוביץ  ומשנתו: מה יש לעשות עם ספריו של ישעיהו ליבוביץ? מהי דעת-תורה על האיש הזה?
תשובה: לא ראוי לכל אדם המאמין בתורת משה לקרוא בספריו. לתשובת הרב זלמן ברוך מלמד שליט"א. לתשובת הרב יעקב אריאל
שאלה: סוכריות נגד שיעול בשבת: האם מותר לאכול סוכריות בשבת כרפואה כשיש שיעול או גרון אדום? אם כן,מה בנוגע לסוכריות שאמנם טעימות אבל מיוחדות לכך (ויש בהם ויטמינים או אפילו תרופה)?
תשובה: אם זו סוכריה טעימה שאפשר לומר שנאכלת גם לשם טעמה הטוב - מותר. אבל אם ברור שהיא נועדה אך ורק לרפואה - אסור. לפיכך אם היא מוגדרת כסוכריה שמועילה לכאב גרון - מותר למוצצה בשבת, שאינה מגודרת רק כתרופה. ואם הכאב מאוד מציק, עד שקשה לעסוק בדברים אחרים, ובמיוחד אם קשה עקב כך לעסוק בתורה - מותר בכל מקרה למצוץ גם תרופה.
שאלה: הנקה במקומות ציבוריים: האם מותר להניק במקומות ציבוריים (כגון גינות ציבוריות וכיוצ"ב) כמובן כשזה נעשה בצניעות? האם יש חילוק כשזה נעשה כשרק נשים באזור או שיש אפשרות שגברים יגיעו לאזור? אנא פרסם את התשובה באתר.
תשובה: לא צנוע להניק במקום ציבורי גם כאשר האישה מכסה את עצמה.
שאלה: דינוזאורים והתורה: איך קיום הדינוזאורים מסתדר עם התורה? שכן מצאו עצמות בנות אלפי שנים וכדור הארץ כדברינו קיים רק ששת אלפים שנים בקרוב וגם אם הדינוזאורים לא היו חייבים להיות קיימים איך יכלו לימצא עצמות בנות אלפי שנים ואף מליונים כאשר לדברי התורה העולם קיים רק כמעט ששת אלפים שנים?
תשובה: ישנו מדרש מרתק בבראשית רבה על פרשת בראשית האומר שהקב"ה בונה עולמות ומחריבן. יוצא שגם במקורות ח רואים שאכן יש איזכור לעולמות רבים שהיו במציאות והקב"ה החריבן. א"כ אין בשום מקום בתורה מקור לכך שלא היה יקום קודם עולם זה. אדרבא, ראינו מקורות בח שהיו עולמות שנחרבו, א"כ מניין ה - 6000 שהזכרת הוא אך ורק לעולמנו זה כפי שאנו מכירים אותו, שמיום בריאתו עברו (בקירוב) כך וכך שנים. זהו המתואר בתורה וכך יושבו הקושיות והאמת וה אהבו. הרב משה אליה
שאלה: כיסוי הזרוע: המשנה ברורה כתב "וכן צריך להזהר תמיד מחמת טעם זה מלגלות מבשרו אפילו מעט. אבל רשאי לגלות ידו עד השריר וצווארו עד החזה" האם לפי דבריו יוצא שאסור ללכת עם חולצה קצרה או שכוונתו עד השריר ועד בכלל? האם יש הבדל בענין זה בין גברים ונשים? האם אדם שעולה להיות חזן חייב להקפיד שזרועותיו יהיו מכוסות יותר ממי שאינו חזן?
תשובה: חולצה קצרה כפי המנהג עם שרוולים המכסים את רוב הזרוע כשרה. גופיה - לא. הלכה זו נאמרה לגברים. נשים צריכות להקפיד ולכסות עד המרפק. שליח ציבור צריך לכבד את הציבור והתפילה ולהתעטף בבגד עליון או בטלית.
שאלה: הצהרה על אתאיסטיות: תושבי גרמניה (באזורים מסוימים בלבד) חייבים במס לצרכי דת. כספי הנוצרים הולכים לכנסיות והיהודים לבתי כנסת וכד - גם למוסדות רפורמים. אטאיסטים פטורים ממס זה. האם מותר לאדם להצהיר על עצמו אתאיסט ע"מ ליפטר ממס זה בהנחה שלא יגרם חילול ה ואת הכסף לתרום למקומות ראוים?
תשובה: אסור להצהיר שהוא אתאיסט. וצריך לשאול רב שנמצא בחו"ל ומכיר יותר את המציאות.
שאלה: היתר גילוח וצחצוח נעליים בחול המועד: האם מותר להתגלח או לצחצח נעליים בחול המועד? האם הדין שונה בחיילי צה"ל, שישנו צד מבצעי או מקום להקל משום שלא להתבלט מיתר החיילים שאינם מקפידים על כך?
תשובה: יש מחמירים ואוסרים להתגלח בחול המועד, אולם לדעתי מותר להתגלח בחול המועד, ולקראת שמיני עצרת אף רצוי להתגלח. לצחצח נעליים בכל מקרה מותר. עוד בנושא זה מהרב דב ליאור.
שאלה: כשרות פינה-קולדה: קיבלתי במתנה משקה פינה קולדה תוצרת הולנד. ברצוני לדעת האם זה נכון שכל המשקאות האלכוהוליים (חוץ מיינות כמובן) שמיוצרים בחו"ל הינם כשרים?
תשובה: משקה חריף אינו שם כולל וכל מוצר צריך בירור משלו. פינה קולדה מצריכה אישור כשרות של הרבנות הראשית לישראל בלבד ולא צריך לחפש תווית מהודרת יותר (ישנה אפשרות של בעיות חלב ומרכיביו בפינה קולדה ולכן אין לשתותה ללא תווית כשרות).
שאלה: לבוד בדפנות הסוכה: מזה שנים שאני בונה סוכה שדפנותיה עשויות בד כותנה ואני מותח אותן מסביב לעמודים. לאחרונה קראתי שצריך שהדפנות יהיו עשויות "לבוד" וסדינים וכדומה שיכולים לעוף ברוח אינם כשרים לדפנות. מה הכוונה ב"לבוד"? והאם קורת עץ שמצמידה את הדפנות פותרת את הבעיה?
תשובה: דפנות העשויות מבד מתנופפות ברוח מצויה ולכן יש לקשור רצועות לרוחב הדפנות (כל 23 ס"מ עד לגובה 80 ס"מ) כדי שהם ישמשו כדפנות יציבות. בגלל המרחק הרצוף ביניהן הן נחשבות כדופן רצופה מדין "לבוד". קורת עץ אחת לא מועילה יש צורך בכמה קורות (כל 23 ס"מ כנ"ל). לתשובת הרב זלמן מלמד.
שאלה: הורדת פצעי בגרות בשבת: האם מותר לגרד, ולהוריד, פצע בגרות בשבת.
תשובה: אסור, מפני שעל ידי כך ירד דם.
שאלה: תפילה לפני הנץ: בבית הכנסת היחיד שיש ליד ביתי מתפללים תפילת שחרית בשעה 5:20 וכך העמידה היא לפני השעה של הזריחה המופיע בלוחות. האם ניתן להתפלל בשעה זו או לא ואז אם לא אני צריך להתפלל ביחידות?
תשובה: כל זמן שהתפילה אחר עמוד השחר, אפשר להתפלל עמהם, ולברך על הציצית והתפילין אפשר אחר "שיכיר" שהוא כשעה לפני הנץ החמה. ואפשר לומר ברכות השחר ופסוקי דזמרה לפני "משיכיר", ואחר ישתבח להתעטף בציצית ולהניח תפילין. נחלקו האחרונים כיצד ראוי לנהוג לכתחילה,. ונראה לי כהוראה כללית שעדיף להתפלל במניין ואפילו אם הוא לפני הנץ החמה.
שאלה: מה עושים שכשקשה להפריש מעשר כספים?: בהמשך לשאלתי הקודמת, יש ברשותי סכום כסף סביר שנועד לנישואי הבנות (יברכן השם בזווג הגון). מאידך, התשלומים- לטיפולי השיניים ולשכר הלמוד לאונברסיטה-מהשכר החדשי יגדילו את יתרת החובה הנוכחית באופן משמעותי עד לממדים לא מקובלים (גם לא ע"י הבנק). האם נכון יהיה לשלם את הנ"ל מכספי מעשר או שמא עלי לשלם מכספי החסכון שנועד לנישואי הבנות?
תשובה: כיוון שאינני יודע מה מצבך הכספי ביחס, אענה תשובה כללית המתאימה לרוב האנשים שצריכים להפריש מעשר כספים. אלא שאם בזמן מסוים קשה להפרישו, אפשר לרשום את הסכום שצריך להפריש למעשר כספים כחוב, וליתנו אחר כמה חודשים. או שאפשר לקחת הלוואה מהסכום שחסכת לבנותיך, לתת מיד למעשר כספים, ואח"כ כשתעבור את התקופה הזו תשלים את החסר בחסכון. ויהי רצון שתעשר ותתעשר.
שאלה: תנועת  קולך : כיצד אמור להיות יחסנו לגבי תנועת קולך - פורום נשים דתיות? וכן, האם להכניס את הדפים שלהן לבית הכנסת?
תשובה: בקולך יש כמה וכמה קולות. יש ביניהן נשים יראות שמים שכוונתן לשם שמים להעלות את רמתן הדתית של הבנות בימינו. אך יש ביניהן גם קולות אחרים שכוונתן אחרת. הבעיה היא שהן אינן מתיעצות עם ת"ח עד היכן מותר השיתוף בין הקולות השונים.
שאלה: גניבת דעת בלימוד: ראובן לומד חברותא עם שמעון. שמעון לא היה מרוכז בלימוד. ראובן שהסביר את הגמרא שואל את שמעון :"הבנת?", אך מאחר ושמעון מתביש לומר "חלמתי", אז הוא אומר "כן. כן. הבנתי" האם זה מותר מבחינה הלכתית? האם איו בזה גניבת דעת?
תשובה: רצוי שלא לומר דבר שאינו אמת, אבל אם יש חשש שהחברותה יעלב, או שתגרם לך אי נעימות גדולה, מותר לשנות בדיבור, וזה דומה לשינוי בענייני המסכת שהתירו חכמים.
שאלה: האם מותר לצייר בחול המועד?: האם אפשר להתיר ציור בחול המועד כמו נגינה? יש היתר במקרה והציורים יזרקו לאחר החג? העניין מאוד חשוב לי.
תשובה: ציור דינו ככתיבה. אסור לכתוב במועד אלא לצורך מיוחד. ייתכן שרישום חלקי ומרושל לצורך יהיה מותר כמו כתיבה בדרך זו, אלא שלשם כך צריך לברר יותר מהו הצורך ומהו רישום חלקי ומרושל. לתשובת הרב זלמן מלמד שליט"א
שאלה: עשיית תשובה מול משפחה: אני נשוי 2. לפני שנתיים התחלתי לעסוק בחזרה בתשובה, לאט לאט התחזקתי ברוך השם וכיום הריני מנסה לקבל עליי את השבת. המחלוקת בבית לפעמים כל כך קשה, עד שזה יכול להוביל לגירושין, למרות כל ההסברים שהנני נותן לרעייתי, זה לא עוזר. האם להאט את הקצב? דהיינו שאחזק את שמירת השבת בהדרגה או לעזוב את הבית?
תשובה: חזק ואמץ להמשיך בדרך החשובה. חשוב להתאמץ לשמור על שלימות המשפחה. איך לכלכל את שני הדברים ביחד צריך להתיעץ בהרחבה עם רב או יועץ תורני. אשמח לשוחח עם שניכם ולנסות לסייע בדבר.
שאלה: שינה בסוכה לאישה נשואה: אני רוצה לדעת האם אני צריכה לישון בסוכה ביחד עם בעלי (דבר שעלול להיות בעייתי בגלל תנוקת ובגלל בעיות שלי עם העניין ובעתיד בגלל שינה עם ילדים גדולים). האם בעלי יכול לישון איתי בבית (מטעם מצטער פטור, או במקרים מסוימים מטעם מצוות עונה)?
תשובה: הבעל צריך לישון בסוכה, ומותר לאשה אם תרצה לישון איתו בסוכה ולקיים בה מצוות עונה. ואם הדבר לא נוח בסוכה, מותר לקיים מצוות עונה בבית, וגם הבעל יכול להמשיך לישון בבית באותו לילה. אם ירצה להדר, יוכל ללכת אח"כ לישון בסוכה. אבל בלילה שבו לא יקיימו מצוות עונה על הבעל לישון בסוכה.
שאלה: כהן שנושא גיורת: אבא שלי כהן והולך להתחתן עם גיורת. הוא מבקש לדעת האם בכתובה צריך לרשום "הכהן"? והאם לאחר החתונה הוא ייחשב כישראל (לא עולה לברכת כהנים, ולא עולה לתורה בכהן). ברצוני לציין כי אבי דתי ומודע לבעייתיות, וכי הוא והכלה מבוגרים לכן לא צפויים ילדים מחתונה זו.
תשובה: לא שמעתי שעורכים נישואין וכתובה לפיסולי חיתון. וכהן שיחייה חיי אישות עם גיורת קנסו אותו חכמים שלא יעלה לברכת כהנים ולעליית כהן, אבל בשאר המצוות מעמדו נשאר כבתחילה, והוא מצטרף למניין ולזימון ויכול לעלות כישראל.
שאלה: לשנות מפני ה - לכתחילה?: א. בחור היודע שההורים לא מרשים לו לנסוע בכבישי יש"ע, אך אני רוצה לנסוע בכל זאת, האם מותר לו? במידה וההורים מתקשרים באמצע הדרך, האם מותר לשנות מפני ה?
תשובה: מותר לנסוע לישע בלי ידיעת ההורים אולם אסור לשקר
שאלה: ענייני גאוה וגניבת דעת: לכבוד הרב. יש לי כמה שאלות במידות: בחור שלומד בישיבה, שעשה "משמר" בלילה. וכשהוא מגיע לארוחת צהרים עם קורי שינה הוא מרגיש לא נעים, כי חושבים שהוא לא "למדן". אז הוא רוצה מאד להסביר לחבריו "תשמעו עשיתי משמר כל הלילה. ולכן לא הייתי ר בוקר". א. האם יש בזה גאוה? ב. אם יש בזה גאוה, מה עם החשבון של "הנחשד בחברו בדבר שאין בו שצריך להודיעו"?הרי כאן חבריו חושדים שהוא סתם בטלן שישן בחדר ר בוקר, וזה לא נכון - הוא לא בטלן! ג. אדם שנכנס לשעור בגמרא, והוא לא מקשיב עכשיו, אך לא נעים לו לצאת באמצע השיעור אז הוא כותב "הגיגים" בנושאים אחרים, וכך הרב (אולי) יחשוב שהוא מסכם את דבריו. האם יש בזה גניבת דעת? ד. במקרה הנ"ל מה הדין כאשר כל רצונך הוא להטעות את הרב- שיחשוב שאתה מקשיב לדבריו?
תשובה: א-ב. אם אומר זאת ומתגאה בזה יש בזה דין גאווה, אבל אם לא מתכוון להתגאות אלא רק להסביר מדוע לא היה, שלא יחשדו בו, אין בזה דין גאווה. אך לעצם העניין, צריך להעדיף ללמוד ר עם כולם כי כך יש יותר סיעתא דישמיא ויותר הצלח בלימוד מאשר לעשות משמר בלילה ולישון ר בוקר. ג-ד. צריך לעשות מאמץ להקשיב בשיעור גם כאשר קשה להקשיב וממילא אין מקום לשאלה. אם במקרה חריג מאוד תלמיד אינו מצליח להתרכז בשיעור, עדיף שיאמר לרב שהוא, באופן יוצא מן הכלל, לא מסוגל להקשיב ועליו לצאת. לחילופין, אם אינו רוצה לפגוע ברב, יכול להישאר ולכתוב לעצמו וזה ר. אך כדי לגנוב דעת הרב זה אסור. צריך לשאוף ליצירת אמון מלא בין הרב ובין התלמיד.
שאלה: לקרא "הרב" למי שלא קיבל תואר רב: לכבוד הרב. לפעמים בין החברים, אני קורא לחבר שלי " ר מוישה." וכדומה. או שאני קורא לחבר שלי כך "מה נשמע רבנו?" א. האם יש בזה איסור חנופה? ב. האם זה הוצאת שקר מהפה? האם יש בזה בעיה הלכתית או מוסרית?
תשובה: אין בכוונתך להשיג ממנו דבר מה אלא רק לבטא חיבה - מותר ואין בזה חנופה.
שאלה: לשה"ר על עצמך או לשה"ר על זולתך.: ניגש אלי שמעון ואמר לי :"אני ממהר תחזיר בבקשה את הרמב"ן לראובן". הסכמתי. כשהחזרתי את הרמב"ן לראובן, אמר ראובן :"וווואאאאייי כמה חיפשתי את זה!!". עכשיו הוא חושב שאני החוטא שלא החזרתי את הרמב"ן למקום. ידעתי שאם אומר לו "זה לא אני שלקחתי את הרמב"ן" אז הוא ידע מיד מי החוטא האמיתי. מה עדיף לעשות?
תשובה: מעשה כזה יש בגמרא ב"ב קס"ד ע"ב. רבי ראה גט שנכתב בלא זמן (אין תאריך בגט). אמר לו בנו - הזמן כתוב בין הכפלים והסתכל ומצא. הביט רבי על בנו, ר' שמעון, במבט ביקורתי. אמר לו בנו - לא אני כתבתי אותו אלא ר' יהודה חייטא. אמר לו רבי, "כלך מלשון הרע". כלומר - גם כדי להציל עצמך אסור לומר באופן כזה שעל ידי זה יצא לשון הרע על חבירו.
שאלה: כיסוי ראש לנשים: בחורה שהתחתנה לאחרונה הולכת עם כיסוי ראש חלקי מאוד(כל השיער בחוץ), וזאת לטענתה בהסתמך על פסיקה של רב כלשהוא (אינני יודע מה שמו או תפקידו). האם כבוד הרב מכיר את הרב ו או את הפסיקה? האם מישהו יכול להבין אחרת את דברי ח בעניין כיסוי מלא?
תשובה: אינני מכיר את הרב הנזכר, ואינני יודע אם הוא קיים, ואם קיים רב כזה אינני יודע אם ציטטו אותו במדויק. להלכה מותר לגלות מעט מן השער מקדימה או מאחורה או בצדעים, כפי שהיה מקובל במשך דורות רבים. והרב פיינשטיין נתן לזה שיעור של טפח מרובע. ויעויין בפניני הלכה תחילת חלק ב', שם סוכמה סוגיה זו.
שאלה: מפגש משפחתי בשנת אבל: האם מותר להיפגש אחים ואחיות כולל כיבוד וללא מוסיקה בשנת אבל. כמובן, בבית של אחד האחים רק לשם איחוד המשפחה? (משפחתנו נפגשת מעט מאוד)
תשובה: הדבר תלוי באופי הפגישה. פגישה עליזה ומשמחת, כגון יום הולדת של מישהו וכדו' - לא. פגישה ענינית עם תוכן רציני - כן.
שאלה: גר כנשיא בית הכנסת: בקהילתינו (קהילה אורטודוכסית) ישנם הרבה גרים (אומרים שבין 30 ל50 אחוז מהמשפחות או חלקם הינם גרים). לאחרונה, כשגר הגיש את מועמדותו לתפקיד נשיא בית הכנסת נאמר לו ע"י הדירקטריון שהוא לא יוכל לגשת מכיוון שגר אינו יכול לשמש בתפקיד של נשיא ביכ"ס. אין צורך לומר שעכשיו כל הקהילה מתוסכלת. כבר איבדנו מספר חברים וחברים נוספים עומדים לעזוב. כיצד יכלו אותם רבנים שנשאלו שאלה זו לענות בכזו נחרצות כשהתשובה אינה ברורה כל כך? הרבה מהקהילה מעוניינת לעזוב עכשיו בעקבות הסיפור הזה, אישית אני מרגיש שבגדו בי ומתכוון לעזוב.
תשובה: הקדמות עקרוניות: א. עליכם להישמע להוראות רבניכם, גם אם לכאורה אין עמדתם מובנת לכם במבט ראשון. בקשו מהם שיסבירו לכם את עמדתם. ב.איני רואה את עצמי בר סמכא לפסוק עבור קהילה שאיני מכירה היטב. רק הרב המקומי המכיר את הנתונים היטב יכול לדון בנושא. תשובתי אינה מתיחסת אפוא לשאלתך, אלא דנה במישור העיוני בלבד. אכן יש מינויים ציבוריים שאין ממנים להם גרים. עם זאת במקרים חריגים כשאין מועמדים טובים יותר מצינו שמינו גרים לתפקידים בכירים, כגון שמעיה ואבטליון. בימינו רבו הגרים שאינם מתגיירים גיור אמיתי לשם שמים (לא כל הגרים הם כאלה, כמובן). במקומות שיש חשש לרבוי גרים כאלו יש לגדור גדרים ע"מ למנוע סחף לא רצוי. עצתי לכם לא לפרוש מהקהילה אלא לשוחח ישירות עם הרבנים ולטכס יחד עצה איך לחזק את הקהילה.
שאלה: קניית מוצרים מתוצרת גרמניה : מזה שנים התחנכתי והפנמתי כי לא קונים שום דבר מתוצרת גרמניה. לאחרונה חשבתי שוב על כך וחשבתי כי אולי אני טועה כי הרי הצרפתים גם לא פחות רשעים וכו? שאלה זו עלתה אצלי בעקבות חיפוש מכונית. התשובה הדרושה היא גם התיחסות מוסרית לעניין וגם תשובה הילכתית
תשובה: מבחינה הלכתית יבשה, מכיון שעם ישראל ומדינת ישראל לא הכריזו באופן רשמי חרם על גרמניה, אם כי אולי היה מקום לעשות זאת, אין איסור לקנות תוצרת גרמניה, וגם אדם בתור פרט שלא יקנה אין לכך השפעה. אמנם אם אדם מרגיש שמוסרית אינו יכול לקנות תוצרת גרמניה, זה סימן שיש לו רגישות מוסרית גבוהה ותבוא עליו ברכה. וודאי מי שלא קונה הוא בריא בנפשו. לגבי שאר עמי אירופה, ברור שכולם שונאי ישראל, אבל בכל זאת הגרמנים הם אלה שלמעשה תכננו ובצעו את השואה הנוראה לכן יש בהם חומרא יתירה.
שאלה: גוי יכול להיות חבר שלי?: בידוע הוא שעבירות שבין אדם לחברו אין יום כיפור מכפר, עד שירצה את חברו. במי הדברים אמורים? האם רק למי שהוא בן ברית, או גם למי שאינו בן ברית? האם צריך לבקש סליחה מגוי משום דרכי?
תשובה: אם מדובר בגוי ישר והגון, אז כמו שאסור לגוזלו כך אסור לפגוע בו ויש לפייסו.
שאלה: צריבת דיסקים בחול המועד: חבר שלי קנה דיסק שעוסק בענייני החג, ונהניתי מאוד לראות אותו. מותר לצרוב אותו בחול המועד?
תשובה: גם ביתר ימות השנה אסור לצרוב דיסקים. יש בכך איסור גזל ומזיק, ק"ו בחוה"מ לדעת הגרש"ז אוירבך יש בכך משום עשיית כלי.
שאלה: להתקלח ביום טוב שני של גלויות: האם לבן ארץ ישראל הנמצא בחו"ל ביום טוב שני של גלויות מותר להתקלח כל גופו בחמין? האם מותר לומר לגוי או לתינוק מתחת לגיל חינוך להדליק אש עבורו? מה דינו לגבי טלטול מוקצה וסבון מוצק?
תשובה: בן ארץ ישראל הנמצא זמנית בחוץ לארץ חייב ביום טוב שני של גלויות אפילו בצינעה, אלא אם כן, הדבר לא ניכר כמלאכה. למשל, מקלחת במים חמים יכולה להתפרש כמקלחת בפושרים. אמנם, אין להשתמש בסבון מוצק במקלחת.
שאלה: חלום רע: מה יעשה מי שחולם חלום רע? קראתי במשנה ברורה שיש לעשות הטבת חלום. מה זה ואיפה אני אמצא את הנוסח? האם יש ענין לתת צדקה?
תשובה: בסידורים טובים יש הטבת חלום. יש עושים זאת אצל רב או אצל שלושה אנשים. יש הנוהגים להתענות, אולם החשוב ביותר הוא לתת צדקה ולהתפל לה' שיהפוך את החלום הרע לטוב. לתשובת הרב אליעזר מלמד.
שאלה: פסיעות בתפילת עמידה: יש לי שלוש שאלות: האם יש לומר את "ד שפתי תפתח" לפני שלושת הצעדים או לאחריהם? מדוע צועדים שלושה צעדים קדימה לפני תפילת עמידה? האם חובה ללכת שלושה צעדים אחורה לפני צעידת שלושה קדימה, או שמא זה נעשה רק מפאת חוסר המקום בביה"כ?
תשובה: א) אומרים ד' שפתי אחר שלושת הצעדים. ב) כדי לבטא את זה שאנחנו נגשים אל המקום שבו נעמוד בתפילה. ג) יותר טוב לפסוע שלוש צעדים אחורה מספר שניות לפני כן, כבר בשירה חדשה, ועל ידי זה לא יראה הדבר כמי שהולך אחורה ומיד שב על עקבותיו.
שאלה: שתייה בליל שמחת תורה: האם ישנה אפשרות לשתות בליל שמחת תורה בזמן ההקפות או לפניהם (בלא לבצוע על לחם)? כמו, למשל, לעשות קידוש ובמקום לאכול מזונות שאותם אסור לאכול - לשתות רביעית יין ובכך לצאת ידי חובה קידוש במקום סעודה (ואז יהיה מותר לשתות מים ושאר משקין במהלך כל הערב). האם זה רק בדיעבד או גם לכתחילה? האם זה משנה באיזה שלב בדיוק מההקפות יקדשו?
תשובה: ניתן לשתות רביעית יין (ודווקא יין מלוא רביעית!) במקום מזונות. ואח"כ מותר לשתות כל משקה אחר. מזונות עדיפים למי שמותר לו.
שאלה: : בתוכניתו בערוץ שבע פותח ומסיים הרב את פינתו יש שואלים ב" " בעבר הסביר הרב מדוע מכפיל את המילה אבקש מהרב לחזור על ההסבר שנתן בעבר.
תשובה: ע"פ הפסוק " לרחוק ולקרוב", ישעיהו נ"ז ובדברי הימים א' י"ב ועוד. כפל הלשון לחזק את המשמעות.
שאלה: פסיכולוגיה ויהדות: האם חידושו היסודי של זיגמונד פרויד שיש באדם כוחות נפשיים בלתי מודעים שגורמים לו לפעול באופן מסוים מסתדר עם השקפתה של תורה או שאינו סותר?
תשובה: הרעיון שנפש האדם מכילה רבדים עמוקים לא מודעים הוא רעיון יהודי המצוי במקורותינו, בעיקר בחכמה הפנמית. אלא שאצלנו זהו על-מודע ולא תת-מודע. ר"ל זהו החלק הנעלה שבנפש הקשור לשורש נשמתו של האדם ולא החלקים התחתיים שבו. אם כי גם האחרונים נובעים בשורשם מחלקים נעלים בנפש.
שאלה: ברכה לחודש סיון: איזו ברכה מתאימה לחודש סיון? (בנינו בביה"ס ת"ל בנושא ברכות. לכל חודש התאמנו ברכה לפי ענייני חגי החודש).
תשובה: התורה, שכן בחודש זה נתנה התורה.
שאלה: הנחת תפילין בחול המועד: באילו חגים לא מניחים תפילין? האם בחול המועד גם לא מניחים?
תשובה: בשלושת הרגלים, ובראש השנה ויום כיפור, אין מניחים תפילין, ומנהג ארץ ישראל שגם בחול המועד אין מניחים תפילין. לתשובת הרב רואי מרגלית. לתשובת הרב דב ליאור. לתשובת הרב זלמן מלמד.
שאלה: ליהנות מן המת לקבלת הלוואה: בתי נפטרה לפני כחמש שנים ממחלה קשה. עד היום חובותי גדולים, נתבקשתי לצורך קבלת עזרה והלוואה ממקום עבודתי לספק אישורים על הוצאות כספיות מאותה עת. האם מותר לי להשתמש באישורים כדי לקבל את ההלוואות או שבכך אני עובר על איסור הנאה מן המת שכן ההלוואות ישפרו את מצבי הכלכלי שהוא קשה. ברוך השם אני בעל משפחה וילדים נוספים יבדל"א והכסף הזה דרוש לי לפרנסתם.
תשובה: אם היו לך הוצאות בגלל מחלתה אינך נהנה מהמת.
שאלה: לשון הרע על עצמו: האם יש מקור לכך שדיבור גנאי על עצמך הוא בגדר של לשון הרע? מהו?
תשובה: איסור לשון הרע הוא פגיעה בזולת. אין לכלול בו לשה"ר על עצמו. ייתכן שהוצאת לה"ר על עצמו גורמת לללה"ר של אחרים הסבורים שהוא מוחל על לה"ר הנאמר עליו ויבואו לומר עליו דברים שאינו מעונין שייאמרו עליו ונמצא שהוא הגורם להם מכשול. והדברים צריכים עיון.
שאלה: מברשת שיניים חשמלית: מברשת שיניים חשמלית הנמצאת בהטענה על מטען עומד, שהחלה לפעול. האם מותר להוריד אותה מהמטען כדי שהסוללה תיפרק (הרעש מטריד מאוד)? מה הגדרת המברשת הנ"ל מבחינת מוקצה?
תשובה: בעקרון אסור להפסיק פעילות מכשיר חשמלי. אולם זהו כנראה רק איסור מדרבנן. אם הרעש הוא בלתי נסבל ומפריע לישון בלילה יש להגדיר אדם שאינו ישן כחולה ולחולה התירו מלאכה דרבנן בשינוי. ויהיה מותר במקרה חריג כזה להוריד את המברשת במקומו בשינוי הניכר. כגון כלאחר יד וכדו'. הפתרון המומלץ יותר הוא להסתייע בגוי.
שאלה: ציפוי פירורי לחם: אם יש לומר ברכת המזון ומוציא על אוכל אשר מצופה בפירורי לחם, כדוגמת שניצל עוף או שניצל "טבעול"?
תשובה: אין מברכים על הפירורים שעל השניצל כי הם טפלים לגמרי לשניצל.
שאלה: חובה לאכול מספר סעודות ביום?: האם יש צורך לומר ברכת המזון מספר מינימלי של פעמים ביום, כלומר, האם יש צורך לאכול מס ארוחות מינימלי ביום מלבד יום שבת?
תשובה: אין חיוב לומר ברכת המזון ביום חול אפ' פעם אחת, משום שאין חיוב לאכול לחם, וודאי שאם אדם כבר אכל אזי הוא מחויב בברכת המזון, ואם שבע חייב בה מדאורייתא, אבל אין חיוב להכניס את עצמו לחיוב ברכת המזון. רק בשבתות ובחגים בהם יש חיוב לאכול פת אז ממילא יש חיוב לברך ברכת המזון. אפילו בראש חודש ובחול המועד אף שאסור לצום, אין חיוב לאכול דווקא לחם, ויכול לאכול פירות וירקות.
שאלה: היחס לנכסי הגויים: האם מותר לאדם יהודי לשמור לעצמו חפץ כלשהו שהוא מצא או גנב או לקח בכוח מגוי? ואם כן, מהו הבסיס ההלכתי לכך?
תשובה: גזלת גוי אסורה מהתורה. אם כי אין מצות השבה. מותר לשמור על החפץ הגזול רק ע"מ להחזיר לגוי שיבוא לקחתו.
שאלה: מכירת דירה לחילוני: האם מותר למכור דירה לאדם חילוני? (במקרה זה ברור שאינו "תינוק שנשבה" אלא מתפקר להכעיס).
תשובה: לא שמענו מעולם על איסור מכירת דירה לישראל חילוני מכל סוג שהוא.
שאלה: מראית עין ביום טוב בחוץ לארץ: הרב כתב לי כי בן ארץ ישראל הנמצא זמנית בחו"ל יכול לעשות מלאכות שקטות בצינעה. ראיתי שהמשנה ברורה מחמיר בזה. האם הרב חולק על דברי המשנה ברורה? מה כוונת הרב בכתבו "מלאכות שקטות"?
תשובה: גם המשנה ברורה שמחמיר מנמק זאת בחשש שמישהו יראה את המלאכה. לכן הדלקת אור וכדו' תהיה אסורה. אך מלאכה שאין שום חשש שתיראה גם הוא יתיר (כגון טלטול מוקצה בתוך הבית וכדו'). עד כמה שידוע לי כך נוהגים שליחים מהארץ השוהים בחו"ל.
שאלה: טלטול בשבת ע"י אחר: מי שמקפיד על טלטול בשבת ולא סומך על צורת הפתח, אבל נותן או מבקש ממישהו אחר לטלטל לו האם אין בזה "אין אומרים לאדם חטא בשביל שיזכה חברך" (ואם אפשר להסביר מה התוקף של משפט זה)?
תשובה: אם אדם סבור שצורת הפתח אינה מועילה והמטלטל נחשב למוציא מרה"י לרה"ר אסור לו גם להכשיל את חברו באיסור הוצאה. אולם אם הוא סובר שמעיקר הדין מותר לטלטל והוא רק מחמיר על עצמו אין איסור בכך שחברו מטלטל עבורו.
שאלה: מהי מטרת התורה?: האם מטרת התורה היא לתקן את העולם? אם כן, אז נראה לכאורה שהתורה היא אמצעי ולא מטרה.
תשובה: אכן - לשאלתך נענה שהתורה באה לתקן את העולם, כלומר לרומם ולהחזיר אותו למדרגתו העליונה קודם חטאו של אדם הראשון. בכלל צריך להסביר שמטרת העולם היא להופיע את גילויו והופעתו של הקב"ה בעולם כמלך בתחתונים ועל כן התורה היא תורת ה'. המצוות מבטאות לנו בני האדם את הרצון האלוהי בעולם וכדי להגיע אל מגמת העולם ניתנה תורה כדי שנתרומם על ידה ונסלול את הדרך להופעה השלמה שלו ית' במהרה בימינו, אמן. הרב משה אליה.